Flip I

Fieul ëd Tomà I, Flip ëd Savòja a l'era nassù a Aiguebelle dël 1207 o dël 1217 e a l'é mòrt a Roussillon (Isère) ai 15 d'agost dël 1285.
A l'ha sucedù a sò frel Pero II a soa mòrt, dventant cont ëd Savòja ch'a fà tërdes dal 1268.

Dël 1271, Flip a l'ha tnù n'udiensa general a Osta.
A l'ha fàit fé la pas a jë sgnor ëd la sità e a l'ha fàit dle donassion al convent ëd Santa Catlin-a e al priorà ëd Sant Ors.
Dël 1273 a l'ha concedù dle franchise ai sò soget ëd Villeneuve e dël 1274 a l'ha rendù a lë sgnor Faydis ël castel ëd Montjovet, ch'a l'avìa confiscaje quatr o sinch agn prima.

Marià con Alis ëd Borgògna, Flip I a l'ha nen avù ëd dissendent.
A soa mòrt dël 1285 a l'ha suceduje sò novod Medeo V.

Categorìa:Ca ëd Savòja